FRA  NÆR  OG  FJERN 


FIRE  NYE  TEMPLER  SKAL  BYGGES 


Typemodel  for  de  fire  nye  templer,  hvis  bygning  blev  bekendtgjort  i  april  1982. 


Hermed  vil  antallet  af  templer  være  i  Taipei,  Taiwan;  i  Boise,  Idaho,  USA 
oppe  på  41  over  hele  verden.  og  i  Denver,  Colorado,  USA. 
Ved  generalkonferencen  i  april  be-  Præsident  Gordon  B.  Hinckley  fra 
kendtgjordes  det,  at  der  skal  bygges  Det  øverste  Præsidentskab,  som  be- 
fire nye  templer,  kendtgjorde  byggeplanerne,  sagde, 
De  skal  ligge  i  Guayaquil,  Ecuador;  at  disse  er  en  del  af  kirkens  politik. 

som  går  ud  på  at  »bringe  templerne  til 
de  hiellige«  fremfor  at  lade  dem  rejse 
langt  for  at  komme  i  templet.  De  nye 
tempeldistrikter  vil  betjene  henved 


200.000  fiellige,  og  bygningerne  vil 
fiave  samme  grundstruktur  sådan 
som  vist  på  billedet. 

fra  Church  News 


KØBENHAVN  STAVS 

DANSE  GRAND  PRIX  24.  april  1982 


Alle  der  var  interesserede  i  at  over- 
være vore  talentfulde  unges  opvis- 
ning, vore  gæster  fra  Tåstrup  Folke- 
danserforening, Str.  Elsa  Als  Isak- 
sens Jazzballet,  fik  to  timers  fin 
underholdning  lørdag  eftermiddag  kl. 
16.00-18.00. 

Der  var  danse  fra  mange  lande  i 
verden,  fikst  kædet  sammen  af  en 
velsyngende  pigekvartet.  -  Danmark 


lagde  ud  ved  Tåstrup  Folkedanserfor- 
ening, som  høstede  stort  fortjent  bi- 
fald for  deres  præstation.  Og  derefter 
gik  det  kvikt  over  scenen,  land  efter 
land  -  kun  afbrudt  af  den  obligate 
pause  på  et  kvarter,  til  køb  af  forfrisk- 
ninger. 

Der  var  danse  fra  Mexico  -  Rusland 
-  Hawai  -  Østrig  -  Japan  -  Italien  - 
Irland  -  Brasilien  og  fra  USA  med  de 


Børn  »fra  hele  verden«  synger  »Lille  jord, 
ledning  til  danse  grand  prix'et 


jeg  elsker  dig«  (It's  a  small  worid)  som  ind- 

»Rigtige«  folkedansere  -  Tåstrup  Foll<edanserforening 


efterhånden  velkendte  Square-danse,  Elsa  Als' Jazzballet  repræsenterede 
der  kan  få  bifaldet  til  at  bruse  og  Kina  og  Spanien  og  gjorde  det  med 
jubelen  ingen  ende  vil  tage:  bravour  og  stort  bifald. 


En  velsyngende  kvartet  kædede  dansenumrene  samnnen. 


En  livlig  og  kraftfuld  russerdans  af  stavens  unge  folkedansere 


Nævnes  må  også  4.  wards  børne- 
dansere, der  dansede  med  træsko  på 
fødderne  og  hvide  kyser  på  pigernes 
hoveder,  illuderende  dans  fra  Hol- 
land. Det  må  være  stavens  kommen- 
de folkedansere  -  absolut. 

En  betagende  oplevelse  var  dansen 
fra  Grækenland.  Den  adskilte  sig  fra 
danse  vi  sædvanligvis  bliver  præsen- 
teret for,  ved  udelukkende  at  blive 
danset  af  mænd.  Det  var  en  oplevelse 
at  se  så  mange  unge  præstedømme- 
bærere tage  scenen  i  besiddelse  og 


glæde  alle  tilstedeværende  søskende 
med  denne  specielle  dans. 

Til  sidst:  Alle  danserne  var  iført 
vellignende  -  og  for  de  fleste  landes 
vedkommende  farvestrålende  -  ko- 
stymer, hvilket  tilsammen  gav  et  ka- 
leidoskop  af  farver. 

korrespondent: 
Gertrud  Jensen 

fotos:  Helge  Nørrung 

ET  GENEALOGISK  KUP 


Et  tilfældigt  besøg  i  et  »glemt«  kæl- 
derrum bringer  sjældne  og  glemte 
fotografler  tilveje. 

Da  jeg  søgte  noget  helt  andet  i  min 
søsters  kælder,  faldt  jeg  over  nogle 
æsker  nned  gamle  foto-glasplader.  Vi 
gennemgik  dem  en  for  en  og  blev 
hurtigt  klare  over,  at  her  stod  vi  over 
for  en  værdifuld  samling  af  familie- 
billeder, optaget  af  vores  far  tideligt  i 
dette  århundrede.  Nærmere  betegnet 
fra  1903  til  1913. 

Vi  har  fået  taget  aftryk  af  de  gamle 
plader  og  sat  billederne  ind  i  et 


album,  forsynet  med  relevante  tekster 
(navne,  sted  og  anslået  tidspunkt  for 
hvert  enkelt  billede).  Nu  kan  de  be- 
vares for  eftertiden. 

Billederne  er  ikke  allesammen  lige 
»gode«.  Men  vi  har  følt,  at  motivet 
skulle  være  det  vigtigste  og  gå  forud 
for  skarp-  og  tydelighed.  Og  vi  synes, 
at  vi  med  dette  fund  har  gjort  et  virke- 
ligtkup. 

Jørgen  W.Schmidt 


S 


Tre  generationer  fotograferet  i  1910.  Pigen  i  midten  er  Mary  Kaiser,  nu  Københavns  3. 
ward 

UDSENDTE  MEDARBEJDERE 


Nu  er  der  mulighed  for  større  dæk- 
ning af  »de  lol<ale  nyheder«  over  hele 
landet. 

Hidtil  har  »staben«  på  lokalredaktion- 
en bestået  af  undertegnede  lokalred- 
aktør Ellen  E.  Valgren! 

Som  læserne  sikkert  har  bemærk- 
et, har  der  sædvanligvis  ikke  været 
mangel  på  stof  -  der  har  hver  måned 
været  ca  20  sider  med  nyheder  fra 
nær  og  fjern,  og  mange  søskende  ud 
over  landet  har  været  flittige  til  at 
sende  stof  til  optagelse  i  disse  spal- 
ter. 

Det  har  dog  betydet,  at  det  har 
været  lidt  spredt  og  lidt  tilfældigt, 
hvad  der  kom  frem  til  bladet,  og  hvad 
der  ikke  kom  med. 

Nu  er  der  imidlertid  sket  det 
glædelige,  at  der  er  blevet  udpeget 
korrespondenter,  som  har  fået  den 
særlige  opgave  at  indsende  gode 
historier  og  andet  af  interesse  for 


bladets  læsere. 

De  forskellige  korrespondenter 
dækker  hver  deres  område,  så  vi  kan 
alle  glæde  os  til  at  læse  deres  ind- 
læg. 

Det  skal  understreges,  at  enhver, 
som  har  lyst  til  at  skrive  til  DEN 
danske  STJERNE,  er  meget  velkom- 
men til  at  gøre  det.  Ingen  skal  holde 
sig  tilbage,  fordi  vi  nu  har  fået  korre- 
spondenterne. 

Måske  er  der  nogle,  som  har  en  ide 
til  en  historie,  men  de  kan  ikke  rigtigt 
få  den  skrevet  ned  -  de  kan  bare  hen- 
vende sig  til  deres  korrespondent,  så 
vil  han /hun  sikkert  hjælpe  dem. 

I  dette  nummer  præsenteres  de 
korrespondenter,  som  vi  har  fået  bil- 
leder af  -  de  resterende  bringes  i  de 
følgende  numre. 

Ellen  E.  Valgren 


Ellen  E.  Valgren,  lokalredaktør  og 
korrespondent  for  København  2.  ward 


Jørgen  W.  Schmidt,  korrespondent 
for  Allerød  ward 


Lis  Billeskov  Jansen,  korrespondent 
for  København  1.  ward 


Bjørn  Gråbek,  korrespondent  for 
Slagelse  gren 


Mette  R.  Hansen,  korrespondent  for 
København  4.  ward 


NU  ER  VI  FEM  MILLIONER! 


CANADA 
103.000 


USA 
3.503.000 


STORBRITANIEN 
128.000 


MEXICO 
276.000 


MELLEMAMERIKA 

63.000 


SYDAMERIKA 
431.000 

AFRICA 
12.000 


NU  ER  VI  FEM  MILLIONER! 


Kirken  har  nu  nået  den  milepæl,  som 
markerer  fem  millioner  medlemmer. 

De  feni  millioner  udtrykker  en  25% 
stigrfmg  siden  1978  og  en  150%  stig- 
ning siden  1963,  hvor  der  var  to 
millioner  sidste  dages  hellige  i  ver- 
den. 

Kirken  blev  organiseret  den  6.  april 
1830,  og  det  tog  117  år  at  nå  den 
første  million  i  1947.  To  millioner  blev 
som  sagt  nået  i  1963,  tre  millioner  i 
1971  og  fire  millioner  i  1978. 

På  midtsiderne  ses,  hvordan  de  fem 
millioner  fordeler  sig  rent  geografisk. 

fra  Church  News 


KIRKEBYGNING  REJST  PÅ  REKORDTID. 


I  løbet  af  9  måneder  har  Slagelse  gren 
fået  en  ny  kirkebygning. 

Sidst  på  året  1978  blev  der  i  Slagelse  i 
al  stilhed  holdt  et  historisk  møde. 
Indbudte  til  dette  møde  var  præste- 
dømmebærene  i  Slagelse  gren. 
Stavspræsidenten  Henning  K.  Fred- 
riksen  interviewede  brødrene,  og  alle 
var  spændte  på,  hvorfor  mødet  og 
interviewene  havde  fundet  sted.  Efter 
kort  tids  venten  kom  så  en  meddelel- 
se fra  stavspræsidenten:  »Der  skal 
bygges  en  ny  kirke  i  Slagelse!« 

Nu  skulle  den  helt  rigtige  grund 
findes.  Breve  blev  af  staven  sendt  til 
borgmesteren  og  byråd  og  møder  blev 
arrangeret  med  byens  politiske  og 
administrative  ledere.  En  ønskegrund 
blev  tilbudt  kirken  af  Slagelse  kom- 
mune —  og  på  favorable  vilkår. 


Fra  Frankfurt  blev  der  nu  sendt  for- 
skellige forslag  til  kirkebygninger,  og 
de  lokale  brødre  valgte  en  type  som 
hed  »Sierra«  og  som  så  ud  til  at  passe 
godt  i  det  planlagte  miljø  og  som  ville 
opfylde  behovet  for  vore  aktiviteter. 

Da  vi  skulle  finde  en  arkitekt  valgte 
vi  at  bruge  en  af  kirkens  medlemmer, 
nemlig  Christian  Ringheim  som  har 
stor  erfaring.  Br.  Ringheim  forandre- 
de tegningerne,  så  de  passede  til 
skandinaviske  forhold  og  danske  lov- 
mæssige krav.  Samtidig  gav  han  byg- 
ningen sit  eget  æstetiske  præg  og 
funktionsmæssige  indretning. 
Det  første  spadestik. 

Lørdag  d.  19  September  1981  fore- 
tog stavspræsident  Henning  K.  Fred- 

De  første  par  uger  var  vejret  med  os. 


riksen  det  første  spadestik,  og  der- 
efter tog  projektet  fart. 

Mandagen  efter  begyndte  byggeriet 
og  store  bæltekøretøjer  flyttede  tu- 
sinder af  kubikmeter  jord,  og  lastbiler 
begyndte  i  fast  rutefart  at  bringe 
materialer  til  byggegrunden. 

De  første  uger  var  vejret  med  os, 
men  efter  godt  en  måneds  tid  be- 
gyndte regnen  at  vælte  ned.  Jo, 
»himlens  sluser  var  åbnet«.  Derefter 
gik  vi  over  i  århundredets  værste  vin- 
tervejr med  mængder  af  sne  og  hård 
frost.  Brødrene  fra  grenen  mødte 
flittigt  op  og  skovlede  sne  og  tømte 
byggepladsen  for  sne  med  trillebøre. 
En  hule  blev  bygget  og  en  varme- 
kanon som  brugte  gas  som  energi- 
kilde blev  anskaffet  og  vi  tøede  og 
opvarmede  mursten  om  natten  så 
håndværkerne  kunne  fortsætte  byg- 
geriet om  dagen. 


Med  lidt  over  en  måneds  for- 
sinkelse kunne  vi  holde  rejsegilde  d. 
5.  febuar  1982.  Grenen  havde  købt  en 
Mormons  bog  som  gave  til  alle,  der 
havde  tilknytning  til  byggeriet  og  de 
enkelte  medarbejdere  havde  deres 
navn  på  forsiden  af  bogen  i  guldtryk. 

Eftersom  vi  nærmede  os  foråret, 
blev  der  mere  og  mere  arbejde  at  ud- 
føre for  medlemmerne  og  der  blev 
truffet  forskellige  aftaler  og  planlæg- 
ninger for  medlemmernes  indsats 
blev  koordineret  på  stavsbasis.  Om 
aftenerne  og  om  lørdagene  og  på  alle 
de  skæve  helligdage  genlød  bygge- 
pladsen af  latter,  tilråb  og  aktivitet. 
Glæden  og  begejstringen  forøgedes 
eftersom  arbejdet  skred  frem. 
Det  første  møde  afholdes 

Endelig  d.  3.  Juni  1982  kunne 
stavspræsident  Henning  K.  Fredrik- 
sen  byde  velkommen  til  det  første 

Vi  tøede  mursten  om  natten,  så  håndværkerne  kunne  fortsætte  om  dagen. 


nnøde  idet  København  stav  holdt  sit 
Præstedømmets  Lederskabsmøde  i 
bygningen  denne  dag. 

Resultatet  er  en  pæn  og  velind- 
rettet bygning,  som  vil  være  et  plus 
for  kirken.  En  bygning  som  er  vel  ud- 
ført rent  håndværksmæssigt,  og  som 
vil  være  et  aktiv  i  byplanlægningen 
og  i  byens  kulturelle  liv  i  tiden  frem 
over.  De  offentlige  og  politiske  myn- 
digheder samt  pressen  har  dels  ved 
deres  udtalelser,  artikler  og  ved  vel- 
villigt samarbejde  været  en  stor 
hjælp  til  at  vi  i  fællesskab  kunne  få 
det  nåede  resultat.  Bygningen  er  ind- 


en færdiggørelsen  fuldt  ud  betalt. 

De  hellige  i  Vestsjælland  er  i  deres 
hjerter  taknemmelige  for  den  velsig- 
nelse, de  føler  at  de  her  har  fået.  De  er 
taknemmelige  for  den  hjælpsomhed, 
som  søskende  fra  de  forskellige  ward 
har  udvist.  Men  mest  er  de  taknem- 
melige for  det  evangelium,  som  præ- 
dikes i  vore  bygninger  og  for  den  vej- 
ledning og  den  støtte  som  Herrens 
sande  kirke  giver  til  menneskene  her 
på  jorden. 

Hans  M.  Larsen 
foto:  Christian  Ringheim 

Resultatet  er  en  pæn  og  velindrettet  kirkebygning. 


EN  FESTLIG  ARBEJDSDAG 


Søskende  fra  hele  København  stav 
hjælper  med  til  at  gøre  kirkebyg- 
ningen i  Slagelse  færdig  til  brug. 

En  aejlig  forårsdag  i  maj  mødtes  om- 
kring 30  af  København  stavs  medlem- 
mer på  Skovvejen  50  i  Slagelse  til  en 
samarbejds-og  byggedag  under  led- 
else af  br.  Hans  Larsen,  som  selv 
hører  til  i  Slagelse  gren. 

Den  yngste  deltager  var  3  år,  den 
ældste  var  80,  og  den  velorganiserede 
arbejdsplads  var  en  myretue  af  liv  og 
aktivitet  i  det  dejlige  vejr. 

I  en  pause  blev  vi  vist  rundt  i  den 
nye  kirkebygning,  som  viste  sig  at 


være  særdeles  praktisk  indrettet  - 
ikke  mindst  med  hensyn  til  de  »trafi- 
kale« forhold  mellem  møderne.  Gre- 
nens præsident  takkede  deltagerne 
og  disses  familier  for  henholdsvis 
arbejdsindsatsen  og  vilje  til  afsavn  på 
denne  dag,  og  mit  indtryk  var,  at  hver 
og  e  n  havde  haft  en  dejlig  tid  hele 
denne  majdag  i  fælles  arbejdsind- 
sats. 

-ken- 

Den  første  søndag  i  den  nye  kirke 


Den  første  søndag  i  den  nye  kirke- 
bygning var  dejlig.  Ikke  noget  med  at 
lede  efter  en  parkeringsplads  på  for- 
tovet, ingen  trængsel  i  entreen,  ingen 
mangel  på  bøjler,  flere  døre  til  at 
komme  ind  og  ud  af  kirkesalen  af. 
Selvfølgelig  var  der  lidt  forvirring  med 
hensyn  til  hvor  klasselokalerne  var, 
men  alt  i  alt  var  det  en  dejlig  oplev- 
else, og  det  virkede  helt  naturligt  at 
holde  kirkemøde  i  den  nye  bygning. 

Det  var  den  første  søndag  i 
måneden  programmet  var  det  sæd- 
vanlige for  fastesøndage,  og  vidnes- 


byrdene drejede  sig  hovedsagligt  om 
den  nye  bygning.  Søster  Ingeborg 
Nielsen  var  den  første,  der  bar  sit 
vidnesbyrd.  Velsignelsen  af  et  lille 
barn  fandt  også  sted  samme  søndag. 
Lørdagen  efter  blev  dåbsbassinet  an- 
vendt første  gang. 

Hvad  der  nu  forestår,  er  at  anvende 
den  nye  kirkebygning  som  et  middel 
til  at  fortælle,  hvem  vi  er  og  hvad  vi 
står  for. 

Bjørn  Gråbek 


Jeg  har  læst 

P.H. Lange:  »Urhistorien«,  Jørgen  D. 
Grønbæks  forlag,  79  sider,  kr.  25  hos 
boghandleren.  Om  de  første  11  kapit- 
ler i  Det  gamle  Testamente. 

I  moderne  tid  er  vi  mennesker  blevet 
bombarderet  med  angreb  på  Bibelens 
beretninger,  som  man  får  at  vide  er 
legender,  eventyr,  myter  og  sagn  - 
altså  uden  hold  i  virkeligheden. 

Det  er  nået  så  vidt,  at  man  simpelt- 
hen ikke  »kan  være  bekendt«  at  tro  på 
skabelseshistorien  som  noget,  der 
skal  tages  bogstaveligt,  og  selv  præ- 
sterne er  forlængst  begyndt  at  »und- 
skylde« og  »bortforklare«  af  angst  for 
at  komme  i  konflikt  med  videnskaben 
og  de  darwinske  teorier. 

Det  er  derfor  velgørende,  og  be- 
lærende, at  finde  en  bog,  der  frit  og 
frejdigt  på  første  side  bekender  kulør 


og  helt  og  holdent  går  ind  for,  at 
Bibelen  er  Guds  ord,  og  at  den  skal 
opfattes  bogstaveligt,  som  den  er 
skrevet 

Den  er  interessant  læsning  og  kan 
danne  grundlag  for  et  utal  af  taler  om 
emnet.  Nok  er  ikke  alle  enkeltheder  i 
fuld  overensstemmelse  med  det,  som 
VI  tror  på,  men  langt  størstedelen  er 
det,  og  det,  der  er  tilbage,  vil  forfat- 
teren nok  lære  {af  os)  til  næste  oplag 
udkommer.  Bogen  er  velegnet  som 
opslagsbog,  når  vi  har  brug  for  argu- 
menter og  skrifthenvisninger.  Meget 
af  det,  som  vi  måske  har  haft  lidt 
svært  ved  at  dokumentere,  kan  vi  her 
finde  hjælp  til  at  »henvise«.  En  i  høj 
grad  anbefalelsesværdig  bog,  der 
burde  findes  i  ethvert  mormon-hjem. 

Jørgen  W.Schmidt 

YOUNG  AMBASSADORS  BESØGER 
INDIEN 


En  særlig  optræden  for  premiermini- 
ster Indira  Gandhi  var  højdepunktet 
på  en  fenn  ugers  tourne,  som  Young 
Ambassadors  fra  BYD  for  nylig  var  på 
i  Indien. 

Nogle  medlemmer  af  gruppen  sang 
for  Indira  Gandhi  og  overrakte  bag- 
efter en  porcelænstatuette  »Under- 
visning med  kærlighed«.  Den  fore- 
stiller en  moder  med  armen  omkring 
sin  datter,  og  den  er  en  miniature  af 
en  af  kvindestatuerne  i  Nauvoo. 

Indira  Gandhi  og  tusinder  af  hendes 
landsmænd  var  rørt  over  det  budskab 


om  kærlighed  og  broderskab,  som 
blev  formidlet  af  de  unge  medlemmer 
af  kirken. 

Gruppen  optrådte  mange  steder  i 
Indien  og  Sri  Lanka,  og  når  som  helst 
de  holdt  deres  kirkemøder,  var  der 
mange  af  den  lokale  befolkning  som 
kom  til  stede  og  lyttede  med  inte- 
resse til  budskabet  om  det  gengivne 
evangelium,  om  kirkens  lærdomme 
og  til  salmerne. 

Fra  Church  News 


Indiens  premierminister,  Indira  Gandhi,  får  overrakt  statuetten  »Undervisning  med 
kærlighed«  af  et  medlem  af  Young  Ambassadors 

